****

**Κριτήρια Υποβολής Συμμετοχών στο Διεθνή Διαγωνισμό**

**του Δικτύου ΠΕ «Νέοι Δημοσιογράφοι για το Περιβάλλον», 2018**

Τα **κριτήρια υποβολής** των άρθρων, των φωτογραφιών και των βίντεο για το Διεθνή Διαγωνισμό είναι τα εξής:

Θα πρέπει να αναφέρεται :

1. το **όνομα** του/της/των συγγραφέα/ων
2. η **ηλικία** του/της/των συγγραφέα/ων
3. το όνομα του **σχολείου**
4. η **χώρα**

Επίσης, τα άρθρα, οι φωτογραφίες και τα βίντεο θα πρέπει :

1. να έχουν συγκεκριμένο μέγεθος και διάταξη (βλ. Παρακάτω πίνακα)
2. να είναι γραμμένα **στα αγγλικά ή να έχουν αγγλικούς υποτίτλους** στην περίπτωση των βίντεο
3. να εστιάζουν σε κάποιο **περιβαλλοντικό** (πραγματικό και πρόσφατο) **τοπικό θέμα**
4. να παρουσιάζουν μια **πιθανή λύση** του περιβαλλοντικού προβλήματος
5. να έχουν παρουσιαστεί στην **τοπική κοινωνία.**
6. Να υπάρχει αναγνώριση και άδεια για τη χρήση εικόνων και μουσικής που δεν είναι αυθεντικά και τα οποία χρησιμοποιούνται στα άρθρα και τα βίντεο
7. Να περιέχουν πληροφορίες για τους επιλεγμένους από τους **17 Στόχους της Βιώσιμης Ανάπτυξης** και ποιους.

|  |  |  |
| --- | --- | --- |
| **ΑΡΘΡΑ** | **ΦΩΤΟΓΡΑΦΙΕΣ** | **ΒΙΝΤΕΟ** |
| Όχι παραπάνω από **1000 λέξεις.** Μπορεί να περιλαμβάνει **φωτογραφίες**, για τις οποίες θα πρέπει να αναφέρονται οι πηγές. | Πρέπει να υποβληθεί μία φωτογραφία | Να μην ξεπερνά τα **3'**  Να είναι υψηλής ανάλυσης  Να συνοδεύεται από **τίτλο** (μέχρι 140 χαρακτήρες) |
| Να συνοδεύεται από **τίτλο**, ο οποίος να μην ξεπερνά τους **140 χαρακτήρες** | Να συνοδεύεται από **τίτλο** μέχρι 140 χαρακτήρων και από μια **σύντομη επεξήγηση** (μέχρι 150 λέξεις) του περιβαλλοντικού προβλήματος/θέματος που παρουσιάζει ή της λύσης του. | Να είναι σε μορφή ντοκιμαντέρ, ρεπορτάζ ή συνέντευξης |
| Να είναι σε μορφή **Microsoft Word ή .pdf** | Να είναι σε μορφή **.jpg, .png,** | Να είναι συμβατό με το YouTube, δηλαδή **σε μορφή WebM files, .MPEG4, 3GPP και MOV files, .AVI, .MPEGPS, .WMV, .FLV** |
| Οι **φωτογραφίες** που συνοδεύουν το άρθρο θα πρέπει να στέλνονται ξεχωριστά και να **μην ξεπερνούν σε αριθμό τις τρεις** (3).  (*Για την ποιότητα τους βλ. τα κριτήρια της κατηγορίας «φωτογραφία»*) | Να είναι **υψηλής ανάλυσης** (όχι μικρότερης των 150-300 dp) | Να μη χρησιμοποιείται μουσική επένδυση που να υπόκειται σε πνευματική ιδιοκτησία (copyright). |

**Οι μαθητές μπορούν να υποβάλλουν περισσότερα από ένα τύπο συμμετοχής (άρθρα, φωτογραφίες και βίντεο) είτε ατομικά είτε σε ομάδες.**

Παρακαλούμε πολύ να στείλετε τα άρθρα, τις φωτογραφίες ή/και τα βίντεό σας **μέχρι την Τετάρτη Μαρτίου 2018,** στα γραφεία της ΕΕΠΦ ταχυδρομικά (Νίκης 20, 105 57 Αθήνα) ή/και ηλεκτρονικά (education@eepf.gr).